המשחק הוכרז בתאריך 25 באוקטובר 2011, באמצעות האתר הרשמי של רוקסטאר שהציג את סמל המשחק עם התאריך של הקדימון. הקדימון פורסם לאחר לא הרבה זמן מאז, ב־2 בנובמבר 2011. הדמו הראשון של המשחק נחשף לתקשורת ב־11 באוקטובר 2012. הקדימון השני הוכרז ב־5 בנובמבר 2012 והופץ ב־14 בנובמבר 2012, שלושה קדימונים נוספים הוכרזו ב־25 באפריל 2013 והופצו ב־30 באפריל 2013, וקדימון משחקיות הוכרז ב־8 ביולי 2013 והופץ יום למחרת (9 ביולי 2013). ב-12 באוגוסט רוקסטאר כתבה באתרה הרשמי שהולך להיחשף ב-15 באוגוסט קדימון נוסף אשר יסביר על מצב המרובה משתתפים. הקדימון הרשמי של המשחק נחשף ב־29 באוגוסט. לאחר שהמשחק הושק, הוא יצר רווחים בשווי של מיליארד דולר בשלושה ימים בלבד ועד היום נחשב כפרויקט המדיה שהושקע בו הכי הרבה תקציב. כמו כן, הוא נחשב כפרויקט המדיה השני שהכניס הכי הרבה רווחים בפרק זמן כה קצר (לאחר ). נכון ל־2022, המשחק הוא השני הנמכר ביותר בכל הזמנים לאחר מיינקראפט, עם 160 מיליון עותקים שנמכרו. וכן המוצר הבידורי מכל סוג שהוא הנמכר ביותר וכן המכניס ביותר בכל הזמנים שמדורג למבוגרים בלבד בכל רחבי העולם.
משחקיות.
Grand Theft Auto V הוא משחק הרפתקאות-פעולה המשוחק מנקודת מבט מגוף שלישי או מגוף ראשון. שחקנים משלימים משימות - בדרך כלל מצבים עם יעדים מוגדרים - כדי להתקדם בסיפור. מעבר למשימות, שחקנים יכולים לשוטט בחופשיות בעולם הפתוח. העולם מורכב מאזור הכפרי הפתוח של סן אנדראס, כולל מחוז בליין הבדיוני, והעיר הבדיונית לוס סנטוס, העולם גדול בהרבה בשטח מאשר ערכים קודמים בסדרה. זה עשוי להיחקר במלואו לאחר המשחק מתחיל ללא הגבלה, אף על פי שהתקדמות הסיפור פותחת יותר תוכן משחקי, כמו האפשרות לשחק כשלוש הדמויות, משהו שלא אפשרי בתחילת המשחק.
מצב מרובה משתתפים.
"Grand Theft Auto Online" פותח במקביל למצב "Singleplayer" או "Story mode", שבו ניתן לשחק בצורה לא מקוונת, מה שאומר שאי אפשר לשחק נגד שחקנים אמיתיים. מצב מרובי המשתתפים המקוון" Grand Theft Auto Online" תוכנן כחוויה נפרדת שיש לשחק בעולם עד 30 שחקנים, שמסתובבים בחופשיות ברחבי העולם ונכנסים ללובי כדי להשלים עבודות שניתנות על ידי הדמויות השונות במשחק. על כל משימה השחקן יקבל כסף שבו יוכל לקנות כלי רכב, נכסים, כלי נשק, ועוד. הרעיון במצב ה-"Online" הוא שאין מטרה חד-משמעית כמו במצב ה-"Singleplayer", מה שנותן חוויה מגוונת יותר.
פיתוח המשחק ושיווק.
לפני ההכרזה.
במהלך דצמבר 2010, מנכ"ל Takewo Interactive, שטראוס זלניק, אמר שהחברה לא תהפוך את המותגים הגדולים שלה, כמו Max Payne ,"Grand Theft Auto" ו־Red Dead Redemption למשחקים שנתיים. הוא הוסיף, ואמר כי הם לא יתפשרו על איכות המשחק, גם אם יצטרכו לוותר על מעריצים.
שינויים ושיפורים במשחק.
שלא כמו בכל המשחקים האחרים זהו המשחק הראשון בסדרה בו שלוש דמויות ולא דמות אחת. הדמויות הם פרנקלין קלינטון, מייקל "דה סנטה" וטרוור פיליפס, במהלך המשימות במשחק ניתן להחליף דמות כשצריך למשל בזמן שמייקל חוטף מישהו פרנקלין בתור צלף יורה מרחוק כדי לעזור לו, זהו גם המשחק הראשון בסדרה בו ניתן להשתמש המנוע גוף ראשון (מבט מקרוב) המשחק הרבה יותר דומה לעולם האמיתי מבחינת המשחקיות במשחק ניתן לקנות בגדים, לעצב מכוניות, לשנות תספורת, לגנוב מכוניות, לשדוד חנויות, להטיס מטוסים, לשחות, לצלול, לצנוח, לאכול, לקחת מונית, לצוד חיות ועוד. במשחק יש גם המון סוגי ספורט כמו טניס, גולף, ותחרויות שחיה ריצה ורכיבה.
במהלך פברואר ומרץ 2011, דלפו מספר פרטים שרומזים על קיומו של Grand Theft Auto V, ביניהם שמות מתחם חדשים שהחברה רכשה. במרץ דלף שהחברה מחפשת מדבבים לכותר חדש בעל שם הקוד "Rush". אחד מהתפקידים לדיבוב היה ג'יימס פאדטיסטון, אישיות רדיו מתוך המשחק .
בחודש יוני 2011, מקור שקרוב לפיתוחו של המשחק מסר ל-GameSpot כי הכותר "בעיצומו", עם נגיעות אחרונות, כמו הוספת משחקונים. בנוסף, נטען ששחרור במהלך שנת 2012 ייתכן.
הכרזת המשחק.
ב־25 באוקטובר 2011, מפיצת המשחק, Rockstar Games, הודיעה בטוויטר שלה על הכרזת המשחק, "Grand Theft Auto V", בצירוף לינק לאתר הרשמי של המשחק. באתר הרשמי היה את הלוגו של המשחק והאות "V" בלוגו, שמייצגת את מספר המשחק בכתיב רומאי, מעוצבת כמו שטר כסף ישן של חמישה דולרים
. בצירוף ללוגו נכתב שהקדימון הרשמי המלא ייחשף ב־2 בנובמבר 2011. ביום שלאחר מכן, החברה הציבה טיימר שסופר ימים לאחור עד תאריך פרסום הקדימון.
ב־31 בינואר 2013 הודיעו Rockstar Games ששחרור המשחק ידחה מהאביב ל־17 בספטמבר 2013. מייסד החברה, סם האוסר, הודיע שהדחייה היא במטרה לתת זמן נוסף לליטושים ולפיתוח של המשחק. בהתחשבות בתאריכי השחרור של המשחקים האחרונים של החברה שיצאו באביב, ניתן להסיק שגם "Grand Theft Auto V" תוכנן לצאת באביב והדחייה של המשחק היא שינוי של הרגע האחרון.
ב־2 ביולי 2013, Rockstar Games הכריזו כי תדרש התקנה של כ־8 ג'יגה על מנת לשחק במשחק בקונסולות. על ה־PlayStation 3 המשחק יופץ רק בדיסק אחד, בעוד שעל ה־Xbox 360 המשחק יופץ בשני דיסקים: הראשון יכיל בתוכו את ההתקנה, והשני ידרש בשביל לשחק. לפי החברה ניתן גם להתקין את המשחק על דיסק און קי (USB2.0 לפחות, עם מהירות העברת נתונים של לפחות 15 מגה ביט לשנייה (15Mbit/s) ומפורמט עבור ה־Xbox 360).
ב־8 בספטמבר 2013, העיתון The Scotsman פרסם שעלות הפיתוח והשיווק של המשחק עומדת על 266 מיליון דולר.
שחרור קדימונים.
ב־2 בנובמבר 2011, החברה שחררה את הקדימון הראשון למשחק, ונתנה למעריצים מבט ראשון למשחק ולעיר שהמשחק יתרחש ב-לוס סנטוס. הטריילר הציג מקומות מוכרים, ואף מעריצים עשו השוואה בין מקומות בטריילר למשחק . הטריילר הציג אפשרויות כגון משחק גולף, פיתוח הגוף, טיסה בכלי טיס וכדומה. בקדימון מתנגן השיר "Ogdens' Nut Gone Flake", על ידי הלהקה הבריטית "הפנים הקטנות".
את הקדימון השני תכננה מפיצת המשחק לשחרר ב־2 בנובמבר 2012, בדיוק שנה אחרי שחרור הקדימון הראשון. אולם, בשל הפסקת חשמל שנגרמה בעקבות הוריקן סנדי, מידע מהמחשבים של החברה נעלם וזה גרם לדחייה של שחרור הקדימון ל־14 בנובמבר 2012. הקדימון השני התרכז בשלושת גיבורי המשחק, הקשר ביניהם ואזורי המגורים שלהם. בנוסף, בטריילר הוצגו תכונות מהמשחק כמו: מרוצי אופנועי שטח, טניס, צניחה חופשית, מטוסים ורכבות משא שגוררות מכולות מטען ומכליות. בקדימון השתמשו בשיר "Skeletons" של סטיבי וונדר. גם קדימון זה זכה לכמות רבה של צפיות, כ־22 מיליון.
ב־מרץ 2013 החלה החברה המפיצה להעצים את הקמפיין למשחק "Grand Theft Auto V", וב־30 באפריל 2013 שחררה שלושה קדימונים חדשים שכל אחד מתרכז בדמות אחרת. נוסף לכך, כלי תקשורת דיווחו שהוזמנו לאירוע פרטי של החברה במטרה לצפות במשחק בפעולה בפעם הראשונה.
ב־9 ביולי 2013 יצא סרטון משחקיות ראשון שמראה את המשחק, אורכו של הסרטון הוא 5 דקות. ב־15 באוגוסט יצא קדימון אשר הסביר על מצב מרובה המשתתפים אשר ייכלל במשחק. ב־27 באוגוסט רוקסטאר פרסמה באתרה הרשמי שטריילר חדש יצא לאור בקרוב.
לאחר ההשקה.
"Grand Theft Auto V" זכה לקבל תגובות וביקורות יוצאות דופן, שמעט מאוד משחקי וידאו הגיעו אליהם. לפי האתר האמריקאי Metacritic שאוסף ביקורות, ממוצע הביקורות של המשחק הוא 97 מתוך 100.
בתוך 24 שעות מהשקת המשחק, "Grand Theft Auto V" גרף מעל 800 מיליון דולר והציב שיא חדש, שלפניו היה שגרף 500 מיליון דולר ביומו הראשון. שלושה ימים לאחר ההשקה המשחק גרף יותר ממיליארד דולר ושבר שיא נוסף, שלפניו היה גם כן Call of Duty: Black Ops 2, שלקחו לו 15 ימים להגיע לרווחים של מיליארד דולר. זהו שיא של כל הזמנים בתעשיות הבידור כולה. נכון ל־2018, המשחק הוא השלישי הנמכר ביותר בכל הזמנים לאחר מיינקראפט וטטריס, עם 95 מיליון עותקים שנמכרו.
ביוני 2020, הוכרז שהמשחק ייצא ל־PlayStation 5 ו־Xbox Series X במהלך החצי השני של 2021. לבסוף המשחק יצא לקונסולות אלו ב-15 במרץ 2022.
עלילה.
ב-2004, מייקל טאונלי, טרבור פיליפס, ובראד סניידר משתתפים בשוד לא מוצלח בלודנדורף, נורט יאנקטון, וכתוצאה מכך שלושתם נחשבים ל"מתים". 9 שנים לאחר מכן, מייקל חי עם משפחתו בעיר לוס סנטוס, תחת השם הבדוי מייקל דה סנטה, לאחר שהוא עשה הסכם סודי עם דייב נורטון, סוכן FIB (לשכת החקירות הפדרלית) מושחת בשביל להישאר מוסתר.
בצד אחר של העיר, גנגסטר בשם פרנקלין קלינטון עובד בשביל סוחר מכוניות מושחת ופוגש את מייקל בזמן שהוא מנסה לעקל את המכונית של הבן שלו. השניים לאחר מכן נהיים חברים. כשמייקל מוצא שאשתו שוכבת עם מאמן הטניס שלה, הוא ופרנקלין רודפים אחרי המאמן לאחוזה, שמייקל הורס חלקית מכעס. הבעל של האחוזה, סוחר הסמים המקסיקני מרטין מדראזו, דורש פיצוי כדי שלא יצטרך להשתמש באלימות נגד מייקל. מייקל חוזר לחיים של פשע בשביל להשיג את הכסף, ומגייס את פרנקלין כשותף. עם העזרה של חברו הישן של מייקל, לסטר כרסט, האקר נכה, הם שודדים חנות תכשיטים כדי לשלם את החוב.
בינתיים, טרבור, שעכשיו חי בחניון קרוואנים בפרברי לוס סנטוס, שומע על השוד ומבין שמייקל עשה אותו. טרבור האמין שמייקל מת בשוד הלא מוצלח שלהם לפני 9 שנים. טרבור מצליח לאתר את מייקל ומתאחד איתו, מה שמכריח את מייקל המהוסס לתת לטרבור לחזור אל החיים שלו.